යටිතල පහසුකම් සංවර්ධනය වේගවත් කරමින් පුර නැඟුම ව්‍යාපෘතිය යටතේ දිස්ත්‍රික්ක හතරකට අයත් පළාත් පාලන ආයතන 22ක් සංවර්ධනය කිරීමට රජය තීරණය කරයි.ඒ අනුව අනුරාධපුරය, පොළොන්නරුව, පුත්තලම සහ මොනරාගල දිස්ත්‍රික්කයන්ට අයත් පළාත් පාලන ආයතන 22ක් මේ ව්‍යාපෘතිය යටතේ සංවර්ධනය කිරීමට තෝරාගෙන ඇතැයි ආර්ථික සංවර්ධන ඇමැති බැසිල් රාජපක්‍ෂ මහතා ප්‍රකාශ කරයි.මේ වෙනුවෙන් අමෙරිකානු ඩොලර් මිලියන 86ක් (රුපියල් කෝටි 1,100) වැයවන අතර එයින් අමෙරිකකානු ඩොලර් මිලියන 50ක් (රුපියල් කෝටි 640) අන්තර් ජාතික සංවර්ධන ඒජන්සියේ ණය මුදලක් ලෙස ලෝක බැංකුව හරහා ශ්‍රී ලංකාවට ලබා දෙන බව සඳහන් කරන ඒ මහතා ඇමෙරිකානු ඩොලර් මිලියන 18.8ක් (රුපියල් කෝටි 240) ඔස්ට්‍රේලියානු රජයේ ආධාරයක් ලෙස ලබා දෙන බවද ඉතිරි මුදල ශ්‍රී ලංකා රජය මඟින් ලබා දෙන බවද පෙන්වා දෙයි.උතුරු නැඟෙනහිර පළාතේ ක්‍රියාත්මක කරනු ලැබූ පුර නැගුම ව්‍යාපෘතියේ සමස්ත සාර්ථකත්වය සැලකිල්ලට ගෙන අලුතින් එකතු වූ පාළාත් පාලන ආයතන 22 සඳහා ද මූල්‍ය ප්‍රදානයන් සිදුකිරීමට ඔස්ට්‍රේලියානු රජය තීරණය කර තිබෙන බවද බැසිල් රාජපක්ෂ මහතා කියාසිටී.